62.		Návrh účastníka konania na upustenie od výkonu rozhodnutia
			(§ 71 ods. 3 a § 75 ods. 2 ZoSK)
Štefan Borovský, Ul. F. Hečku č. 45/12, 036 01 Martin
						Okresný úrad Martin 
						Finančný odbor
Martin 31. 7. 2023					Ul. A. Kmeťa č. 17, 036 01 Martin
Vec:	Návrh na upustenie od výkonu rozhodnutia
Okresný úrad Martin, finančný odbor, Ul. A. Kmeťa č. 17, 036 01 Martin, začal výkon rozhodnutia dňa 25. 1. 2020 oznámením o začatí výkonu rozhodnutia č. j.: A/2020/6743/OVVS zo dňa 25. 1. 2020, ktoré nadobudlo právoplatnosť a vykonateľnosť dňa 14. 2. 2020.
Vyššie uvedeným rozhodnutím mi bola uložená pokuta vo výške 99 € (deväťdesiatdeväť eur), ktorú som mal zaplatiť do 15 dní odo dňa nadobudnutia právoplatnosti rozhodnutia.
Podľa § 71 ods. 3 zákona č. 71/1967 Zb. o správnom konaní v znení neskorších predpisov možno rozhodnutie správneho orgánu vykonať najneskôr do troch rokov po uplynutí lehoty určenej pre splnenie povinností.
Z uvedeného vyplýva, že rozhodnutie Okresného úradu, Martin, odbor všeobecnej vnútornej správy č. j.: A/2020/6743/ OVVS zo dňa 25. 1. 2020 o uložení pokuty vo výške 99 €, ktorú som mal zaplatiť do 15 dní odo dňa nadobudnutia právoplatnosti rozhodnutia, bolo možné vykonať najneskôr do 14. 2. 2023.
Vzhľadom na uvedené žiadam, aby správny orgán upustil od výkonu rozhodnutia proti mne podľa § 75 ods. 2 písm. d) zákona č. 71/1967 Zb. o správnom konaní v znení neskorších predpisov, pretože výkon rozhodnutia je neprípustný z dôvodu uplynutia lehoty na výkon rozhodnutia.
Štefan Borovský
Poznámka
Výkon rozhodnutia možno nariadiť najneskôr do 3 rokov po uplynutí lehoty určenej pre splnenie uloženej povinnosti.
Upustenie od jeho výkonu znamená, že po jeho uplatnení už vo výkone rozhodnutia nemožno pokračovať. Podnet na upustenie od výkonu rozhodnutia môže vychádzať od účastníka konania alebo od správneho orgánu. Dôvody na upustenie od výkonu rozhodnutia ustanovuje zákon o správnom konaní taxatívne v § 75 ods. 2 písm. a) až e).